62019TO0562(01)_INF
Ordonanța Tribunalului (Camera a opta) din 25 aprilie 2023 – Klein/Comisia
(Cauza T‑562/19 RENV)
„Acțiune în constatarea abținerii de a acționa – Dispozitive medicale – Articolul 8 alineatele (1) și (2) din Directiva 93/42/CEE – Procedura de aplicare a clauzei de protecție – Notificare de către un stat membru a unei decizii de interzicere a introducerii pe piață a unui dispozitiv medical – Absența unei decizii a Comisiei – Abrogarea Directivei 93/42 – Articolele 94-97 din Regulamentul (UE) 2017/745 – Măsuri de supraveghere a pieței – Acțiune în mod vădit fondată”
Acțiune în constatarea abținerii de a acționa – Obligația de a acționa care incumbă Comisiei – Procedura de aplicare a clauzei de protecție – Inacțiunea Comisiei ca urmare a notificării de către un stat membru a unei decizii de interzicere a introducerii pe piață a unui dispozitiv medical – Obligația de a iniția consultări cu părțile în cauză în legătură cu justificarea acestei interdicții – Abținere de a acționa
(art. 265 TFUE; Directiva 93/42 a Consiliului, art. 8 alin. (1) și (2)]
(a se vedea punctele 18-20 și 23 și dispozitiv 1)
Dispozitivul
1)
Constată că Comisia Europeană nu și‑a îndeplinit obligațiile care îi revin în temeiul articolului 8 alineatul (2) din Directiva 93/42/CEE a Consiliului din 14 iunie 1993 privind dispozitivele medicale, întrucât s‑a abținut să acționeze în procedura de aplicare a clauzei de protecție inițiată la 7 ianuarie 1998 de Republica Federală Germania și să adopte o decizie în conformitate cu Directiva 93/42, înlocuită prin Regulamentul (UE) 2017/745 al Parlamentului European și al Consiliului din 5 aprilie 2017 privind dispozitivele medicale, de modificare a Directivei 2001/83/CE, a Regulamentului (CE) nr. 178/2002 și a Regulamentului (CE) nr. 1223/2009 și de abrogare a Directivelor 90/385/CEE și 93/42/CEE ale Consiliului, în legătură cu dispozitivul Inhaler Broncho Air®.
2)
Obligă Comisia la plata cheltuielilor de judecată efectuate în legătură cu procedura de recurs în fața Curții în cauza C‑430/20 P, precum și a celor în legătură cu procedura inițială în cauza T‑562/19, și cu procedura de recurs în cauza T‑562/19 RENV în fața Tribunalului.